জানা গেছে, গ্রামের অসহায় প্রসূতি নারী ও শিশুদের হাতের কাছে স্বাস্থ্যসেবা পৌঁেছ দেয়ার লক্ষ্যে স্বাস্থ্য ও পরিবার কল্যাণ মন্ত্রণালয়ের অধীনে স্বাস্থ্য প্রকৌশল অধিদপ্তর জামালপুর সদর উপজেলার লক্ষ্মীরচর ইউনিয়নের বারুয়ামারীতে ২০১৩-১৪ অর্থ বছরে মা ও শিশু কল্যাণ কেন্দ্র স্থাপন করে। এর জন্য ৫০ শতক জমি দান করেন সংসদ সদস্য রেজাউল করিম হীরা এবং তার সহধর্মিনী সালমা বেগম। কেন্দ্রের মূল দ্বিতল ভবন এবং ডাক্তার ও নার্সদের জন্য আবাসিক পৃথক দুটি ভবন নির্মাণে ব্যয় করা হয় ৪ কোটি ৭১ লাখ ৭৫ হাজার টাকা।